Tak Teresa for et dejligt ophold. Vi følte os meget velkomne og det varede ikke længe, før vi begyndte at sige "hjemme" om lejligheden. Det sker ikke så ofte, så det er et tegn på, at vi virkelig følte os hjemme.
Vi havde ikke fået givet besked på, at vi gerne ville bruge begge soveværelser, men sengen blev meget hurtigt gjort klar, så det var en fin service.
Det var dejligt, at vi blev sat grundigt ind i tingene omkring affald, som er lidt komplicerede i Rom.
Vi satte meget pris på, at der var forskellige forbrugsvarer i køkkenet, og takker for den flaske vin, som var sat frem til os. Det er virkelig en lejlighed med højt til loftet, lyst og luftigt; det sætter vi meget pris på. Og så er beliggenheden altså helt perfekt!
Det var dejligt med fleksibilitet omkring afrejsen og en stor hjælp, at bagagen kunne blive stående i lejligheden. Heldigt at det kunne lade sig gøre.